สวัสดีค่ะ ช่วงนี้หนูมีอาการหายใจไม่สะดวกเวลานอนตะแคงขวา มีอาการไอบางครั้ง มีเสมหะ รุ้สึกเหนื่อยง่าย ไม่ทราบเกิดจากสาเหตุอะไร ควรพบไหมค่ะ
สวัสดีค่ะอาการนอนตะแคงขวาแล้วหายใจไม่สะดวกนั้น อาจมีสาเหตุมาจาก ภาวะกล้ามเนื้อหรือกระดูกอ่อนอักเสบจากการใช้งาน มักมีจุดกดเจ็บชัดเจน ทำท่าทางบางอย่างที่ไปกดทับตรงนั้นๆแล้วเจ็บมากขึ้น สาเหตุอื่นๆเช่น ภาวะกรดไหลย้อน อาจเป็นลักษณะแสบร้อนกลางอก คลื่นไส้ จุกที่คอ กระเพาะอาหารอักเสบ มีเยื่อหุ้มปอดหรือเยื่อหุ้มหัวใจอักเสบ แต่เป็นภาวะที่พบได้น้อย มักเจ็บสัมพันธ์กับการหายใจชัดเจน หรือมีปอดติดเชื้อ มักไอ มีไข้ เหนื่อยร่วมด้วยได้โดยหากหายใจไม่สะดวกจนทำให้รู้สึกเหนื่อย ทำงานปกติแม้เพียงเล็กน้อยก็ต้องพัก เจ็บแน่นหน้าอกชัดเจน ไอเยอะขึ้น มีไข้ร่วมด้วย ก็ควรไปพบแพทย์เพื่อตรวจเพิ่มเติมในเบื้องต้นควรต้องงดการทำงานหนักๆ ระวังการกระทบกระแทก หลีกเลี่ยงปัจจัยหรือท่าทางใดๆที่กระตุ้นให้มีอาการ กินอาหารให้ตรงเวลา ไม่กินแล้วนอนทันที